INSEAD

INSEAD (ראשי תיבות מצרפתית: "INStitut Européen d'ADministration des Affaires" המכון האירופאי ללימודי מנהל עסקים, ובקיצור "אינסיאד") הוא בית ספר למנהל עסקים. אינסיאד נוסד ב-1957 ופועל בארבעה קמפוסים, בפונטנבלו בצרפת, בסינגפור, באבו דאבי ובסן פרנסיסקו בארצות הברית. בית הספר מעניק תארים מתקדמים (MiM, MBA, MFin, EMBA, PhD) וזהו בית הספר למנהל עסקים הראשון שנוסד מחוץ לארצות הברית.

המכון נחשב לאחד מבתי הספר המובילים בעולם לעסקים. תוכנית ה-MBA של אינסיאד דורגה במקום הראשון בעולם על ידי עיתון הפיננשל טיימס בשנים 2016, 2017 ו-2021.

תוכנית ה-MBA של אינסיאד נמצאת במקום השני אחרי בית הספר לעסקים של הרווארד במספר הבוגרים המכהנים כמנכל"ים ב-500 החברות הגדולות בעולם (Fortune 500). בוגרי INSEAD כוללים את המנכ"לים/יו"רים של קרדיט סוויס, BP, אריקסון, לגו, פיליפ מוריס ולוריאל.

רשת הבוגרים הישראלית של INSEAD מונה כ-500 בוגרים, ביניהם מנכ"ל נייס ברק עילם, מנכ"ל משרד האוצר לשעבר חיים שני, משקיע ההון סיכון , בעלת השליטה בעיתון הכלכלי גלובס אלונה בר-און, שר החינוך יואב קיש ובכירים אחרים.

 היסטוריה 
אינסיאד נוסד בצרפת ב-1957 על ידי , קלוד ג'נסן ו.

בעקבות ההרס הרב שהותירה מלחמת העולם השנייה והאיום של המלחמה הקרה על היציבות הפוליטית בעולם, דוריוט, גנרל בצבא האמריקאי ופרופסור בבית הספר למנהל עסקים בהרווארד, הקים את אינסיאד כפלטפורמה לבנות מחדש את אירופה באמצעות גשרים בין אנשי עסקים ממדינות שונות ביבשת.

דוריוט האמין כי המפגש בין יזמים ואנשי עסקים ממדינות יריבות, בסביבה מבודדת ואינטנסיבית של לימוד חווייתי יוביל לחברויות ושיתופי פעולה עסקיים בין-מדינתיים. תוכנית הלימודים עוצבה בהשראת תוכנית ה-MBA של בית הספר למנהל עסקים של הרווארד. מאז, החזון הורחב מיצירת שיתופי פעולה ברמה אירופאית לרמה גלובלית.

הקמפוס המקורי של אינסיאד היה בטירת פונטנבלו (Château de Fontainebleau), כשעה נסיעה מפריז, צרפת.

לא ממוסגר|550x550 פיקסלים

בשנת 1967, נבנה קמפוס חדש בקצה  ותוכניות הלימודים עברו לשם.

 נקודות ציון עיקריות 
 1957: בית הספר למנהל עסקים הראשון שהוקם מחוץ לארצות הברית.
 1959: מחזור ה-MBA הראשון בבית ספר עילית למנהל עסקים שמציע תוכנית של שנה אחת.
 1967: מעבר לקמפוס החדש בקצה יער פונטנבלו (כיום נקרא קמפוס אירופה).
 1968: תוכנית ה-Executive Education הראשונה.
 1971: הקמת CEDEP - המרכז האירופאי ללימודי המשך בקמפוס אירופה.
 1976: הקמת קרן הבוגרים של אינסיאד.
 1980: מרכז אירו-אסיה נפתח בקמפוס אירופה בפונטנבלו.
 1983: תוכנית ה-MBA מתחילה לפעול בשני מחזורים (מחזור יולי שמתחיל בספטמבר ומסיים ביולי ומחזור דצמבר שמתחיל בינואר ומסיים בדצמבר). התכנית זהה בשני המחזורים.
 1989: תוכנית הדוקטורט (PhD) הראשונה מתחילה לפעול.
 1995: השקת קמפיין גיוס כספים להקמת קרן מחקר.
 2000: השקת קמפוס אסיה בסינגפור. בית הספר למנהל עסקים הראשון בעולם עם שני קמפוסים מלאים בשתי יבשות.
 2001: השקת השותפות עם וורטון, בית הספר למנהל עסקים של אוניברסיטת פנסלבניה השייכת לליגת הקיסוס.
 2003: תוכנית ה-EMBA מתחילה לפעול.
 2007: השקת קמפוס המזרח התיכון באבו דאבי. השקת תוכנית EMBA הכפול יחד עם אוניברסיטת צינגהואה בסין (המכון הטכנולוגי של סין).
 2012: תוכנית MFin  (תואר שני עם התמחות בפיננסים) מתחילה לפעול.
 2013: השקת השותפות עם CEIBS, בית הספר למנהל עסקים הראשון בסין.
 2016: שלוש תוכניות (MBA, EMBA, Tsinghua-INSEAD EMBA) דורגו במקום הראשון בעולם על ידי הפיננשל טיימס בדירוג של שנת 2016.
 2019: השקת השותפות עם אוניברסיטת הסינגולריות בסן פרנסיסקו, למחקר חדשנות פורצת דרך.
 2020: השקת השלוחה בסן פרנסיסקו לחדשנות בעסקים.

 העקרונות המנחים 
בית הספר הוקם על עקרנות רב-לאומיות, גיוון תרבותי, עצמאות, הקפדה אינטלקטואלית, יזמות וקרבה לעסקים.

 רב-לאומיות וגיוון תרבותי 
תוכנית הלימודים מועברת בשפה האנגלית. כמו כן, לצורך זכאות לתואר, ישנה חובה לשליטה בסיסית בלפחות 3 שפות. ועדת הקבלה של בית הספר שמה דגש מיוחד על בניית כיתה המורכבת מסטודנטים מלאומים שונים. בהקשר זה, אחד המוטואים המפורסמים של אינסיאד הוא "Everyone is a minority". כיום, הסטודנטים בתוכנית ה-MBA של אינסיאד מגיעים מלפחות 60 לאומים שונים.

 עצמאות אוניברסיטאית ומדינית 
אינסיאד הוקם כבית ספר עצמאי שאינו חלק ממנגנון אוניברסיטאי במטרה לשמור על גמישות אקדמית ולעדכן את תוכנית הלימודים בהתאם לשינויים התכופים בעולם העסקים.

פרט לעצמאות האקדמית, אינסיאד שמר על עצמאות כלכלית ונמנע מתלות במימון ממשלתי. לצורך כך, נקבע שכר לימוד גבוה, בשונה מהנהוג באירופה בכלל ובצרפת בפרט ובדומה לתוכניות המובילות למנהל עסקים בארצות הברית.

 הקפדה אינטלקטואלית ורלוונטיות בלימוד ומחקר 
אינסיאד מעודד גיוון במחקר ולימוד ואינו דוגל באסכולות ספציפיות (בניגוד לאוניברסיטאות אחרות כגון אוניברסיטת שיקגו).

תוכנית הלימודים באינסיאד נחשבת לתוכנית אינטנסיבית ברמה אקדמית גבוהה.

 רוח יזמית 
פרט להיותו מרצה לעסקים וגנרל בדימוס, דוריוט נחשב ל"אבי תעשיית ההון סיכון". ככזה, דוריוט קידש את ערך היזמות והיצירתיות. יותר מיובל לאחר הקמתו, אינסיאד נחשב לאחד מבית הספר למנהל עסקים שהצמיחו הכי הרבה יזמים בעולם.

 קרבה לקהילה העסקית הבינלאומית 
אינסיאד מייחס חשיבות רבה לקרבה לקהילת העסקים הבינלאומית. הקרבה מתבטאת בקשר דו-כיווני. מחד גיסא, הפקולטה של אינסיאד מקיימים קשרים הדוקים עם בכירים בחברות, קרנות השקעה, בנקים, מוסדות שלטון ומוסדות אחרים באקוסיסטם העולמי מתוך מטרה לעדכן את תוכנית הלימודים ולחקור את ההתפתחויות העסקיות העדכניות ביותר בשלל תחומים. מאידך גיסא, ישנן תוכניות הכשרה ייעודיות לאותם מוסדות באינסיאד במסגרת תוכניות Executive Education מגוונות.

 נוכחות גלובלית 
INSEAD פועל בארבעה קמפוסים ברחבי העולם. הקמפוס המקורי בפונטנבלו, צרפת נוסד ב-1957. בשנת 2000, המכון פתח קמפוס נוסף בסינגפור, ב-2007 נפתח הקמפוס השלישי באבו דאבי וב-2020 נפתח הקמפוס הרביעי בסן פרנסיסקו, ארצות הברית.

ישנו דגש מיוחד לגיוון תרבותי ולאומי במכון ותוכנית ה-MBA נחשבת לתוכנית הכי בינלאומית מכל תוכניות העילית. ועדת הקבלה מגבילה את מספר הסטודנטים מאותו לאום לעד 12% מכל מחזור. במחזור טיפוסי יש סטודנטים מלמעלה מ-60 לאומים שונים. כמו כן, יש דרישה לשלוט ב-3 שפות כדי לקבל זכאות לתואר.

 ראו גם 
הרווארד
סטנפורד
וורטון
קולומביה
לונדון ביזנס סקול

 קישורים חיצוניים 





הערות שוליים

קטגוריה:צרפת: אוניברסיטאות ומכללות
קטגוריה:איל-דה-פראנס: מבנים
קטגוריה:איל-דה-פראנס: חינוך
קטגוריה:בתי ספר לעסקים